Αυτό το λήμμα αφορά το **τμήμα καλαθοσφαίρισης γυναικών** του Πανελευσινιακού Α.Ο.Κ.  Για το τμήμα ανδρών, δείτε: Πανελευσινιακός (καλαθοσφαίριση ανδρών).  
Ο **Πανελευσινιακός Αθλητικός Όμιλος** είναι ελληνικό αθλητικό σωματείο που δραστηριοποιείται στην περιοχή της Ελευσίνας, στην Αττική. Επίσημο έτος ίδρυσής του είναι το 1931 και οι αθλητές του αγωνίζονται με χρώματα το μπλε και το λευκό. Στο έμβλημά της απεικονίζονται ένα στάχυ, το σύμβολο της πόλης, γι' αυτό και το προσωνύμιο των μελών του είναι *«σταχυοφόροι»*.

Το τμήμα καλαθοσφαίρισης του συλλόγου λειτούργησε για πρώτη φορά το 1969  και σε κάποια στιγμή της πορείας του ανεξαρτητοποιήθηκε τυπικά υπό την ονομασία **Πανελευσινιακός Αθλητικός Όμιλος Καλαθοσφαίρισης**. Ωστόσο διατηρεί παραλλαγή του εμβλήματος του μητρικού συλλόγου, καθώς και τα ίδια χρώματα. Το γυναικείο τμήμα καλαθοσφαίρισης του συλλόγου έχει τη νομική μορφή ερασιτεχνικού σωματείου. Διαθέτει τόσο ομάδα ενηλίκων γυναικών, όσο και ακαδημίες νεαρών αθλητριών. Έδρα του είναι το Β' Κλειστό Γυμναστήριο Ελευσίνας «Παναγιώτης Βογιατζής», γνωστό και ως «Γούβα», χωρητικότητας 1.000 καθήμενων θεατών.

Ιστορική αναδρομή
-----------------

Την αγωνιστική περίοδο 2014-15 ο Πανελευσινιακός έλαβε μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Νότιας Αττικής. Ειδικότερα τοποθετήθηκε στο 1ο Όμιλο, τον οποίο συνέθεσαν 7 σύλλογοι. Κατά την ολοκλήρωση της Α' Φάσης η ομάδα είχε συγκεντρώσει 7 νίκες και 4 ήττες, με αποτέλεσμα να βρεθεί στην 3η θέση της βαθμολογικής κατάταξης (είχε κι έναν αγώνα που ματαιώθηκε, αλλά δεν θα άλλαζε την κατάταξη). Μετά την ανακατάταξη των Ομίλων που λαμβάνει χώρα για τη Β' Φάση (βάσει δυναμικότητας) η ομάδα της Ελευσίνας βρέθηκε στον Όμιλο των «δυνατών» (Α1), ολοκληρώνοντας τη χρονιά με επιπλέον 5 νίκες και 9 ήττες. Στην τελική συγκεντρωτική κατάταξη βρέθηκε στην 7η θέση (σε σύνολο 14 ομάδων). Καθήκοντα πρώτου προπονητή διατηρούσε από τον Ιούλιο του 2012 ο Ματθαίος Καραχάλιος, με συνεργάτιδα την προπονήτρια των ακαδημιών, Έφη Βαννού.

Ο Πανελευσινιακός κατά τις αγωνιστικές περιόδους 2015-16 και 2016-17 δεν διαγωνίστηκε στο Πρωτάθλημα Γυναικών Νότιας Αττικής.

Πρόσωπα
-------

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Ματθαίος Καραχάλιος | 2012 - 2015 |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2017-18, ο Πανελευσινιακός Α.Ο.Κ. έλαβε μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Νότιας Αττικής. Ειδικότερα τοποθετήθηκε στο 2ο Όμιλο, τον οποίο συνέθεσαν 8 σύλλογοι. Μετά από τις 14 αγωνιστικές της Α' Φάσης η ομάδα είχε συγκεντρώσει 2 νίκες και 10 ήττες, με αποτέλεσμα να βρεθεί στην 7η θέση της βαθμολογικής κατάταξης. Μετά την ανακατάταξη των Ομίλων που λαμβάνει χώρα για τη Β' Φάση (βάσει δυναμικότητας) η ομάδα της Ελευσίνας βρέθηκε στον Όμιλο των «αδυνάτων» (Α2), ολοκληρώνοντας τη χρονιά με επιπλέον 7 νίκες και 7 ήττες. Στην τελική συγκεντρωτική κατάταξη βρέθηκε στη 12η θέση (σε σύνολο 16 ομάδων).

Την ίδια περίοδο ο Πανελευσινιακός διαγωνίστηκε και στο Κύπελλο Γυναικών Νότιας Αττικής. Αγωνίστηκε απευθείας στη «Φάση των 16», όπου και γνώρισε άμεσα τον αποκλεισμό. Ειδικότερα ηττήθηκε εκτός έδρας από τον Αετό Καλλιθέας με σκορ 64-38.

Έδρα του συλλόγου είναι το Β' Κλειστό Γυμναστήριο Ελευσίνας «Παναγιώτης Βογιατζής», γνωστό και ως «Γούβα», χωρητικότητας 1.000 καθήμενων θεατών. Πρόεδρος του διοικητικού συμβουλίου είναι ο Γιάννης Φιλίππου, γενικός αρχηγός ο Παναγιώτης Κοντός και έφορος του τμήματος ο Γαβριήλ Μεγαλούδης.

Παραπομπές
----------

1. ↑  «Ίδρυση του Πανελευσινιακού», πληροφορίες στον επίσημο ιστότοπο του ανδρικού τμήματος καλαθοσφαίρισης του συλλόγου.
2. ↑  «Ιστορία», πληροφορίες στον επίσημο ιστότοπο του ανδρικού τμήματος καλαθοσφαίρισης του συλλόγου.
3. 1 2  Β' Κλειστό Γυμναστήριο Ελευσίνας «Γούβα» Αρχειοθετήθηκε 2016-05-14 στο Wayback Machine. πληροφορίες στον ιστότοπο Gipeda.gr.
4. ↑  «Α' Γυναικών: 14η Αγωνιστική: Αποτελέσματα, βαθμολογία και οι επόμενοι αγώνες», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 1 Φεβρουαρίου 2015.
5. ↑  «Α2 Γυναικών - 14η Αγωνιστική», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 29 Απριλίου 2018.
6. ↑  «Σφράγισε την πρωτιά ο Προφήτης Ηλίας», άρθρο στον ιστότοπο Sportsofficers.blogspot.com, 6 Απριλίου 2015.
7. ↑  «Πανελευσινιακός: Προπονητής ο Καραχάλιος!»[*νεκρός σύνδεσμος*], άρθρο στον ιστότοπο Athlisi.com, 23 Ιουλίου 2012.
8. ↑  «Ένα Υπέροχο Ταξίδι», άρθρο και συνέντευξη στον ιστότοπο Katanalotis.gr, 6 Οκτωβρίου 2014.
9. ↑  «Α' Γυναικών - 26η Αγωνιστική», άρθρο στον ιστότοπο της Ένωσης Σωματείων Καλαθοσφαίρισης Νότιας Αττικής, 24 Απριλίου 2016.
10. ↑  «H τελευταία αγωνιστική στην Α' Γυναικών - Τα ζευγάρια των Play-Offs», άρθρο στον ιστότοπο της Ένωσης Σωματείων Καλαθοσφαίρισης Νότιας Αττικής, 5 Απριλίου 2015.
11. ↑  «Βαθμολογία και Αποτελέσματα Πρωταθλήματος Α' Κατηγορίας 2017-2018», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής.
12. ↑  «Α2 Γυναικών - 14η Αγωνιστική», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 29 Απριλίου 2018.
13. ↑  «Κύπελλο Γυναικών - Φάση των 16», άρθρο στον ιστότοπο της Ένωσης Σωματείων Καλαθοσφαίρισης Νότιας Αττικής, 24 Σεπτεμβρίου 2017.
14. ↑  «Διοίκηση», πληροφορίες στον επίσημο ιστότοπο του ανδρικού τμήματος καλαθοσφαίρισης του συλλόγου.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Πανελευσινιακός (τμήμα καλαθοσφαίρισης γυναικών), ανενεργός επίσημος ιστότοπος.
* Πανελευσινιακός (ακαδημίες καλαθοσφαίρισης), επίσημος ιστότοπος.
* Πανελευσινιακός (τμήματα καλαθοσφαίρισης), επίσημος λογαριασμός στο Facebook.
* Πανελευσινιακός (τμήματα καλαθοσφαίρισης), επίσημος λογαριασμός στο Twitter.
* Πανελευσινιακός (ακαδημίες καλαθοσφαίρισης), επίσημος λογαριασμός στο YouTube.
* Β' Κλειστό Γυμναστήριο Ελευσίνας «Γούβα» Αρχειοθετήθηκε 2016-05-14 στο Wayback Machine. πληροφορίες στον ιστότοπο Gipeda.gr.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.Σ.ΚΑ.Ν.Α. 2021-2022 |
| --- |
|  |
| 0 | 
* Ανάγυρους Βάρης
* Αναπτυξιακή Κορασίδων
* Αργυρύπολη
* Ιωνικός Νίκαιας
* Κυρίαρχοι Παλαιάς Κοκκινιάς
* Μάνδρα
* Νέα Πέραμος - Μέγαρα
* Παλαιό Φάληρο
* Πανελευσινιακός
* Πήγασος Κορυδαλλού
* Πορφύρας Φρεαττύδας
* Προοδευτική Νεολαία
* Προφήτης Ηλίας
* Φάρος Κερατσινίου
 |  |

 |